paragraph_text: Tijekom 1943. godine Sovjetski Savez je donio odluku o izgradnji lakog tenka koji bi trebao zamijeniti T-70 i T-60 koji su proglašeni preslabim za trenutačne potrebe bojišta. Ovaj pokušaj gradnje snažnije verzije svojih prethodnika je proglašen neuspjehom nedugo po izlasku prvih modela s proizvodne trake. Prije zabrane proizvodnje svih laganih tenkova u listopadu 1943. godine bilo je dovršeno samo 120 tenkova T-80.